**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 23**

Днес, 02.04.2023 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект на решение относно преминаване към гласуване само с хартиени бюлетини в СИК №312600039 в Тридесет и първи изборен район-Ямболски при произвеждане на изборите за народни представители на 2 април 2023г. докладчик -Ани Канева

2. Доклад по постъпили жалби и извършена проверка по тях докладчик-Димитър Събев

**ПРИСЪСТВАХА:** 8 членове – Ани Канева, Димитър Събев, Емилия Марчева, Красимира Атанасова, Пенка Илиева, Силвия Атанасова, Спасин Карайчев, Ангел Ангелов.

**ОТСЪСТВАХА:** 5 членове - Мариана Гърдева, Биляна Кавалджиева, Георги Георгиев, Николай Начев, Данаил Йорданов.

Заседанието бе открито в 14:45 часа от председателя Ани Канева.

**АНИ КАНЕВА:** Уважаеми колеги, в зала сме 8 членове на комисията, налице е кворум. Откривам заседанието на Районната избирателна комисия в Тридесет и първи изборен район-Ямболски за изборите за народни представители на 02 април 2023 г.

За отчитане на поименното гласуване определям колегата Димитър Събев.

Ще протоколира техническият сътрудник Ивелин Иванов.

Колеги, всички сте запознати с дневния ред. Имате ли предложения за изменение по него? Няма. Процедура по гласуване на дневния ред.

 **ДИМИТЪР СЪБЕВ:** гласували 8 членове – Ани Канева, Димитър Събев, Емилия Марчева, Красимира Атанасова Данаил Йорданов, Пенка Илиева, Силвия Атанасова, Спасин Карайчев, Ангел Ангелов.

**АНИ КАНЕВА:** Дневният ред се приема.

По т.1 от дневния ред докладвам аз и ви представям следния проект за решение:

ОТНОСНО: Преминаване към гласуване само с хартиени бюлетини в СИК №312600039 в Тридесет и първи изборен район-Ямболски при произвеждане на изборите за народни представители на 2 април 2023г.

В РИК-Ямбол са постъпили Констативен протокол и Протокол за наличие на предпоставки по чл.269 от ИК – и двата от 02.04.2023г. – 12.44ч., заведени под общ вх.№374/02.04.23г.  във входящия регистър на РИК Ямбол. В същите е обективирано спиране на работата на специализираното устройство за машинно гласуване на СИК № 312600039 в гр.Ямбол, поради отказ на принтера на СУМГ и невъзможност за отстраняване на повредата. Протоколите са изпратени по електронна поща на ЦИК, като след съгласуване с последната, РИК Ямбол приема, че са налице предпоставките по чл.269 от ИК за преустановяване на машинното гласуване в посочената секция и преминаване към гласуване само с хартиени бюлетини.

На основание чл.72, ал.1, т.1 и т.2 от ИК и чл.269 от ИК, Районна избирателна комисия в Тридесет и първи изборен район – Ямболски

                                                                Р Е Ш И:

**Гласуването в СИК №312600039 да продължи, като се премине към гласуване само с хартиени бюлетини,** при произвеждане на изборите за народни представители на 2 април 2023г.

За настоящото решение да бъде уведомена СИК №312600039.

Екземпляр от настоящото решение да се изпрати на ЦИК.

Решението на РИК подлежи на оспорване пред ЦИК, в тридневен срок от обявяването му по реда на чл. 73 от ИК.

**АНИ КАНЕВА:** Колеги, има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували 8 членове – Ани Канева, Димитър Събев, Емилия Марчева, Красимира Атанасова Данаил Йорданов, Пенка Илиева, Силвия Атанасова, Спасин Карайчев, Ангел Ангелов.

**АНИ КАНЕВА:** Решението се приема с № 121 – НС от днешна дата.

По т.2 от дневния ред докладва колегата Събев.

**ДИМИТЪР СЪБЕВ:** Уважаеми колеги постъпилите два сигнала, именувани като жалби касаят поставените паравани за упражняване на вота с хартиени бюлетини, като се твърди че същите са закрити и не се вижда избирателя.

Извършена е проверка по постъпилите жалби, обиколили сме определен брой секционни комисии в Ямбол, в част от тях отстранихме проблемите а в останалите дадохме указания.

**АНИ КАНЕВА:** Колеги, има ли изказвания по тази точка? Не се правят.

Има ли някакви други изказвания? Няма.

 Поради изчерпване на дневния ред закривам заседанието. За следващото заседание на комисията ще бъдете уведомени по съответния ред.

 Заседанието бе закрито в 14:50 часа.

Председател:

Ани Канева

Зам. председател:

Пенка Илиева